Støttespiller: Navalnyj skulle frigis i en fangeutveksling
Navalnyj ble drept fordi han var i ferd med å bli satt fri som del av en fangeutveksling, sier styrelederen  Det sier en av opposisjonspolitikerens støttespillere, Maria Pevchikh, i en video publisert på YouTube. Pevchikh er styreleder Navalnyjs organisasjon Anti-Corruption Foundation. Pevchikh hevder i videoen at Russlands president Vladimir Putin hadde fått et tilbud om å utveksle Navalnyj. Ifølge Pevchikh var prosessen om en utveksling i sluttfasen da Navalnyj døde. Beslutningen skal ha vært tatt.   – Navalnyj skulle vært sluppet ut i løpet av de kommende dagene, sier Pevchikh i videoen. Aleksej Navalnyj var en av Putins største kritikere og Russlands mest kjente opposisjonspolitiker. Han døde for to snart to uker siden i straffekolonien der han satt fengslet.  Pevchikh hevder russiske myndigheter drepte Navalnyj. Dette avviser Russland. USA er blant de mange landene som holder regimet til president Vladimir Putin ansvarlig for dødsfallet, noe også Navalnyjs etterlatte gjør.  Skal ha forhandlet i to år Navalnyj skulle angivelig bli utvekslet mot Vadim Krasikov, som sitter fengslet i Tyskland. Han er straffedømt og skal ha operert som leiemorder for den russiske sikkerhetstjenesten. Ifølge videoen hadde samtalene om fangeutveksling pågått i to år. Krasikov soner livstid i fengsel for drap på en tsjetsjensk opposisjonell i Berlin i 2019. To amerikanere skulle også settes fri som del av utvekslingen. De to blir ikke navngitt i videoen. Putin har imidlertid åpnet for å løslate den spionmistenkte amerikanske journalisten Evan Gershkovich. – Samtaler er allerede i gang. Vi har hatt mange slike situasjoner tidligere, som har endt vellykket, og denne vil trolig også løses til slutt, sa Putin i det mye omtalte intervjuet med Tucker Carlson tidligere i februar. USA har sagt at de også jobber hardt for å få løslatt amerikaneren Paul Whelan, en tidligere soldat i det amerikanske marineinfanteriet. Varslet minnemarkering mot slutten av uken Det hersket lenge usikkerhet rundt hva som ville skje med liket etter at Navalnyj døde. Familien uttalte at de verken fikk lov til å se ham eller få liket utlevert. I helgen skal imidlertid Aleksej Navalnyjs mor ha fått overlevert liket av sin sønn. – Dette er ikke et statlig anliggende, sa Putin-talsmann Dmitrij Peskov da han mandag ble spurt om frigjørelsen av liket. Nå sier støttespillerne at de vil holde en minnemarkering denne uken. Støttespillerne er på jakt etter et passende sted til å holde markeringen, opplyser de i en uttalelse.
Navalnyj døde rett før han skulle slippes fri i en fangeutveksling, sier Maria Pevchikh, styreleder i Navalnyjs organisasjon. Navalnyj skulle ifølge henne byttes mot Vadim Krasikov, som soner livstid i Tyskland, og to anonyme amerikanere. Navalnyjs kropp er nå utlevert til moren hans. Støttespillerne forsøker å finne et sted for en minnemarkering.